مرو

مَروٛ قراقم صحرا چ مرغاب دریا دے کنڈے اک تریخی شہر اے ، جہڑا ہن ترکمانستان چ اے ۔ ایہہ ترکمانستان دے صوبہ مرو دا راجگڑھ اے ۔ 2009ء دی جنگننا موجب مرو دی لوک گنتی 1،23،000 اے ۔
تریخ

تریخی مرو شہر شاہراہ ریشم دا اک اہم پڑاء سی ۔اس شہر اتے 1884ء چ روسی سلطنت نے مل ماریا ، جہڑا روسی فوجاں تے افغان فوجاں وچکار لڑائی دی وجہ بنیا ۔ موجودہ شہر بعد چ ایسے سال روسی چوکی تے انتظامی پوسٹ وجون اساریا گیا ۔

برطانوی ہند فوج دے اک مشین گن دستے جس چ 40 پنجابی فوجی تے اک انگریز افسر سی ، نے اگست 1918ء چ مرو لاگے بالشویکاں خلاف مزاحمت کیتی ، ایہہ کریمیا دی لڑائی مگروں روس تے برطانیہ دا پہلا فوجی آہمنا ساہمنا سی ۔ On Secret Service East of Constantinople by Peter Hopkirk, John Murray, 1994

آب پاشی دیاں ودھیا سہولتاں دے کے سویت یونین نے مرو نوں کپاہ دے مرکز وجوں ترقی دتی ۔1968ء چ شہر توں 20 کلومیٹر لہندے چ قدرتی گیس دے وڈے بھنڈار لبھے ۔

سویت یونین دے ٹٹن مگروں ، ترکمانستان دے آزآد ہون اتے 18 مئی 1992ء چ مرو شہر صوبہ مرو دا راجگڑھ بن گیا ۔

2000ء دے دہاکے چ شہر چ وڈی پدھر اتے رہائشی اساریاں ہوئیاں ، جہڑیاں حالے وی جاری نیں ۔ اس ویلے ای شہر چ نواں ہوائی اڈا ، ترکمان سٹیٹ پاور انٹیٹیوٹ دی نویں عمارت ، تھیٹر ، لائبریری ، تریخی عجائب گھر ، روحیات محل ، ہوٹل مارگوش ، حاجی قربان قلی مسیت ، سٹیدیم تے کئی ہور اہم عمارتاں اساریاں گئیاں ۔ Гостеприимство древнего и вечно юного города

2012ء چ مرو شہر آزاد ریاستاں دی دولت مشترکہ دا رہتلی راجگڑھ اعلانیا گیا ۔Туркменский город Мары получил сертификат культурной столицы СНГ

معیشت

مرو ترکمانستان دا چوتھا وڈا شہر تے قدرتی گیس تے کپاہ دیاں صنعتاں دا وڈا مرکز اے ۔
رہتل

مرو اپنے مقامی عجائب گھر پاروں پچھانیا جاندا اے ۔ مرو شہر لاگے تریخی مرو شہر دے کھنڈر نیں جتھوں اس شہر نوں اپنا ناں لبھیا ۔
کھیڈاں
کھیڈاں چ ایتھے فٹ بال بوہتا مشہور اے ۔

اہم شہری
مراد گیلدی آق محمدوف (سیاستدان)
حیدر سپارلیف (سیاستدان)
یلینا بونر (انسانی حقوق کارکن) 
ایڈورڈ اسدوف (شاعر ، لکھاری)

مورتاں

قومانتری تعلقات

جڑوان شہر
ایہ شہر مرو نال جڑواں نیں:
 استمبول, ترکی
 جدہ, سعودی عرب
 سمرقند, ازبکستان

 حوالے

گٹھ:ترکمانستان
گٹھ:ترکمانستان دے شہر
گٹھ:ایشیا دے شہر
گٹھ:شہر
گٹھ:ایشیائی شہر
گٹھ:ایشیا دے شہراں دی لسٹ
گٹھ:ایشیا دے شہر تے قصبے
گٹھ:ایشیا دے آباد تھاں
گٹھ:ترکمانستان دے آباد تھاں
گٹھ:جغرافیہ